OpenLLM-France/wikimedia huggingface dataset:
# Manitx

Manitx (errusieraz: Маныч, translit.: Manitx) Errusiako Iparraldeko Kaukaso zeharkatzen duen ibaia da. Kuma-Manitxeko sakonunearen mendebaldeko eta erdialdeko zatia zeharkatzen du. Antzinatean, Lik izena zuen.
Bere arroak 35.400 km²-ko azalera drainatzen du (Ginea-Bissau, Taiwan edo Moldavia bezalako herrialdeen antzekoa) eta 219 kilometroko luzera du (Manitx-Gudilo aintziran jaiotzen dela uste bada) edo 420 kilometrokoa (Kuma-Manitxeko sakonunearen banalerroa kontuan hartzen bada), nahiz eta Manitx-Kalaus sistema bateratua kontuan hartuz gero 856 kilometrora iristen den (420+436 km).
Administratiboki, ibaia Kalmukiako errepublikatik eta Rostoveko oblastetik igarotzen da. Batzuetan, Manitx izena Kuma-Manitxeko sakonuneko aldizkako ibaien eta aintziren sistema osoari aplikatzen zaio.

## Erreferentziak

* ↑ (Errusieraz) Западный Маныч. in: Sobietar Entziklopedia..

## Kanpo estekak

* Datuak: Q1047528
* Multimedia: Manych River / Q1047528
# Manixtuxu

Manixtuxu akadiar dinastiako Sumerreko hirugarren erregea izan zen. Sargon Akadekoaren semea eta bere aurreko izan zen Rimushen anaia zen, hau hil ondoren gobernatu zuelarik, K.a. XXIII. mende inguruan.
Bere erregealdian, bere aitarenaren amaieran agertu zen matxinada orokor egoerak jarraitu zuen, bere anaiak gogor aurre egin ziona. Manishtushuren erregealdiak, bere anaiarenarekin nahiko antzekotasun izan zuen, berak ere matxinada horiei aurre egin behar izan baitzien, horien artean, Inperioko ekialdeko eta iparraldeko herrienak nabarmentzen direlarik. Urte hauetan aipatzen da, lehen aldiz, hurriten mehatxua.
Ezaguna da Persiar golkoan aurrera eraman zuen kanpaina bat, baita bere zerbitzariei lurrak eman izana ere.
Azkenik, eraila hil zen, bere anaia bezala. Bere oinordekoa, bere seme Naram-Sim izan zen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
# Manitowoc konderria (Wisconsin)

Manitowoc konderria (ingelesez: Manitowoc County) Wisconsinko konderri bat da, Ameriketako Estatu Batuetan. Hiriburua Manitowoc da. 2010eko zentsuaren arabera 81.442 biztanle zituen, Manitowoc kilometro koadroko azaleran.

## Geografia

Manitowoc konderriak 3.869,64 kilometro koadro ditu. Horietatik 2.343,92 ura dira. Beste 1.525,72 lurra dira. Biztanleria dentsitatea 21,05 da.

## Demografia

2010eko zentsoan bizi ziren 81.442 pertsonetatik 77.775 txuriak edo hispanoak dira. Horietatik hispano edo latino kategorian 2.565 dira. 412 beltzak edo afroamerikarrak. 395 amerikar natiboak ziren eta 10 Hawaii edo Pazifikoko irletako natiboak. 2.027 asiarrak ziren. Bestelako arraza bat kategorian 51 biztanle daude. Bukatzeko euren burua arraza bat baino gehiagotan 772 pertsonek kokatzen zuten.

### Biztanleria piramidea
## Kanpo estekak

* Datuak: Q500984
* Multimedia: Manitowoc County, Wisconsin / Q500984
# Manitou Springs (Colorado)

    Artikulu hau estatubatuar herriari buruzkoa da; beste esanahietarako, ikus «Manitou (argipena)».
Manitou Springs Coloradoko hiri bat da. El Paso konderrian kokatua dago. 2010ean 4.992 biztanle zituen, 8,1753 kilometro koadrotan banatuta.

## Ikus, gainera

* El Paso konderria

## Kanpo estekak

* Datuak: Q2086787
* Multimedia: Manitou Springs, Colorado / Q2086787
# Manitoulin uhartea

Manitoulin uhartea (ingelesez: Manitoulin Island, ,maeni-'tu:li-n ahoskatua, jatorriz Ekaentouton) Huron lakuko uhartea da, Kanadako Ontario probintzian. 2.766 km² area du, hau da Luxenburgo baino handiagoa da, eta ur gezako laku batean dagoen uharterik handiena. 2001ean 10.603 biztanle zituen, hau da, biztanle dentsitatea ia 4 bizt/km² da.
Uhartearen barruan 80 laku daude, batzuk bere uharte propio dutenak. Horien artean, Manitou lakua dago, ur gezako laku batean dagoen irla batean dagoen lakurik handiena delarik.
Manitowaning hiria, 1837an eratua, uhartean lehendabiziko europar herrixka zen.
Manitoulin ojibweraz espirituetako uhartea esan nahi du. Anishinaabe herriarentzat, hau da Ojibwe, Odawa eta Potawatomi tribuentzat uhartea leku sakratua zen.

## Kanpo estekak

* Uhartearen Webgune ofiziala
* Datuak: Q654405
* Multimedia: Manitoulin Island / Q654405
# Manitowoc (Wisconsin)

Manitowoc' Ameriketako Estatu Batuetako hiri bat da. Manitowoc konderrian dago, Wisconsin estatuan. 34.626 biztanle ditu. Hiria Michigan aintziran dago, Manitowoc ibaiaren bokalean.

## Ikus, gainera

* Manitowoc konderria
* Manitowoc (Wisconsingo herria)

## Kanpo estekak

* Datuak: Q536759
* Multimedia: Manitowoc, Wisconsin / Q536759
# Maniwaki (Quebec)

Maniwaki Quebeceko udalerri bat da, Kanadan. Outaouais eskualdean kokatuta dago, eta horren barruan dagoen La Vallée-de-la-Gatineau konderriko eskualde udalerria da.. 2011ko zentsoaren arabera 3,93 biztanle zituen 5.80 kilometro koadroko azaleran.

## Kanpo estekak

* Datuak: Q141777
* Multimedia: Maniwaki / Q141777
# Manitowish Waters (Wisconsin)

Manitowish Waters Ameriketako Estatu Batuetako inkorporatutako herri bat da. Vilas konderrian dago, Wisconsin estatuan. 624 biztanle ditu, 36,4 kilometro koadroko azaleran banatuta.

## Ikus, gainera

* Vilas konderrian

## Kanpo estekak

* Datuak: Q1885732
* Multimedia: Manitowish Waters, Wisconsin / Q1885732
# Manitowoc (Wisconsingo herria)

Manitowoc Ameriketako Estatu Batuetako inkorporatutako herri bat da. Manitowoc konderrian dago, Wisconsin estatuan. 1.076 biztanle ditu, 6,8 kilometro koadroko azaleran banatuta.

## Ikus, gainera

* Manitowoc konderrian

## Kanpo estekak

* Datuak: Q6750271
# Manix Mandiola

Javier "Manix" Mandiola Alberdi (Eibar, 1958ko apirilaren 9a) euskal entrenatzailea da. Egun CD Tudelanon dabil.

## Ibilbidea

* Eibar B
* Beasain Kirol Elkartea (2003 – 2004)
* Real Unión (2004 – 2006)
* Eibar KE (2006 – 2008)
* Deportivo Alavés (2008 – 2009)
* Eibar KE (2010 – 2012)
* CD Tudelano (2013 - ?)
* Datuak: Q11300485
# Manuel Serifo Nhamadjo

Manuel Serifo Nhamadjo (Bissau, 1958ko martxoaren 25a - Lisboa, 2020ko martxoaren 17a) gineabissautar politikaria da, Ginea Bissauko Errepublikako presidentea 2012–2014 bitartean. PAIGC alderdiko kide izan zen 2012 arte, eta independentea ondoren. Batzar Nazionaleko presidente izan zen 2009an eta 2012an, eta presidente izendatu zuten 2012ko estatu kolpearen ostean, "trantsizioa gidatzeko". 2014ko presidentetzarako hauteskundeen ondoren, José Mário Vaz irabazleari eman zion boterea.

## Erreferentziak

* ↑ Ginea Bissaun presidente berria izendatu dute. Berria, 2012ko apirilak 21, CC BY-SA 4.0, berria.eus (Noiz kontsultatua: 2020-12-25).

## Kanpo estekak

* Datuak: Q57424
* Multimedia: Manuel Serifo Nhamadjo / Q57424
# Manuel Saturnino da Costa

Manuel Saturnino da Costa (Bolama, 1942ko azaroaren 29a - Bissau, 2021eko martxoaren 10a) Ginea-Bissauko lehen ministroa izan zen 1994tik 1997ra.
1977tik Kuban eta SESBn enbaxadore, eta 1980tik PAIGC alderdiko idazkari nagusia izan zen. 1994an João Bernardo Vieira presidenteak lehen ministro izendatu zuen. 1997an kargutik kendu zuten herrialdeko krisi ekonomiko larriaren ondorioz. 2000n espetxeratu zuten ustelkeriagatik, baina 2003an absolbitu egin zuten. 2008an diputatu hautatu zuten, eta 2009ko urtarriletik urrira Lehendakaritzako ministro izan zen.
# Manuel Sarratea

Manuel Sarratea Altolaguirre, (Buenos Aires, Peruko Erregeorderria, 1774ko abuztuaren 11 – Limoges, Frantzia, 1849ko irailaren 21a) politikari, militar eta diplomazialaria izan zen, Argentinaren independentzia prozesuan nabarmendu zena.

## Bizitza

Manuel Sarratea 1774ko abuztuaren 11n jaio zen Buenos Airesen, Martin Simon Sarratea oñatiarraren eta Tomasa Altolaguirreren seme. Penintsulara bidali zuten heziketa osatzera eta, besteak beste, Bergarako Errege Mintegiko ikaslea izan zen. Zenbait urteren buruan sorterrira itzuli zen misio diplomatiko batean aritzera.
1810eko Maiatzeko Iraultzan parte hartu zuen eta, Manuel Belgranoren aholkuz, enbaxadore joan zen Rio de Janeirora, Lord Strangforden bitartekotasuna eskatzera, lorpen handirik gabe. Junta Grande desegin ostean, Lehen Triunbiratuko kidea izan zen 1811ko irailetik 1812ko urrira arte; garai hartan, Francisco Javier Elioren esku utzi zuten Ekialdeko Banda.
1812an, Ekialdeko Bandako armadaren buru izendaturik, bertako erregezaleei aurre egitera bidali zuten, baina liskar handiak izan zituen José Gervasio Artigasekin. 1813 hasieran, José Rondeauk ordeztu zuen karguan.
Misio diplomatikoak egin zituen Londresen eta Madrilen, Buenos Airesen gobernu konstituzionala ezartzeko xedez. 1816an izuli zen sorterrira, eta ministroa izan zen Juan Martín de Pueyrredónen gobernuan. 1820an, Buenos Airesko gobernadorea zelarik, unionisten eta federalisten arteko Pilarko Ituna ahalbidetu zuen.
1825ean, Bernardino Rivadavia presidenteak Britainia Handira igorri zuen enbaxadore. Juan Manuel de Rosasen aginduz, berriz, Rio de Janeiron eta Frantzian jardun zuen. Limogesen hil zen, 1849ko irailaren 21ean.

## Erreferentziak

* 1 2 3 4 5 Astorgano Abajo, Antonio. Manuel de Sarratea y Altolaguirre. dbe.rah.es (Noiz kontsultatua: 2024-2-23).
* 1 2 Astigarraga Larrañaga, Andoni de. Sarratea, Manuel. Auñamendi Entziklopedia [on line], 2024, aunamendi.eusko-ikaskuntza.eus (Noiz kontsultatua: 2024-2-24).

## Kanpo estekak

* Datuak: Q927664
* Multimedia: Manuel de Sarratea / Q927664
# Manuel Sanroma Memoriala

Manuel Sanroma Memoriala :
| Orokortasunak ||
| Kirola | Errepideko txirrindularitza |
| Sorrera | 2006 |
| Mota | Kirol txapelketa |
| translation for raceinfobox_translate index 33 not found | Espainia |
| Dokumentazioa ||
Manuel Sanroma Memoriala (gaztelaniaz: Memorial Manuel Sanroma) Espainiako Gaztela Mantxa erkidegoan ospatzen zen txirrindularitza lasterketa profesional ez ofizial bat zen. Egoitza aldakorreko proba bat zen, eta, ondorioz, edizio bakoitzean Gaztela-Mantxako herri ezberdin batean ospatzen zen. 2006tik aurrera jokatzen da.
Proba hau 1999ko Kataluniako Itzulian Bartzelonako probintziako Vilanova i la Geltrú herrian erorketa baten ondorioz hil zen Manuel Sanroma gaztela-mantxatar txirrindulariaren omenez egin zen.
Proba egun bakarrean ospatzen zen, ekainean.
Bere lehen garailea ere mantxarra izan zen, Óscar Sevilla, eta inork ez zituen bi garaipen edo gehiago inoiz lortu.

## Palmaresa

Laranjaz: Kriteriuma (txapelketatik kanpoko proba). Horiz: amateurrentzako lasterketa.
| Urtea | Garailea | Bigarrena | Hirugarrena |
| 2006 | Óscar Sevilla | José Ángel Gómez Marchante | Manuel Beltrán |
| 2007 | Alberto Contador | Óscar Sevilla | José Antonio Pecharromán |
| 2008 | Javier Ramírez Abeja | Raúl García de Mateos | José Luis Roldán |
| 2009 | Francisco Cordón | José Toribio | Antonio Cervera |
| 2010 | Ez zen jokatu | Ez zen jokatu | Ez zen jokatu |
| 2011 | Ivan Martínez Jiménez | Adrían Alexander Alvarado | José Belda |
| 2012 | Raúl García de Mateos | Ángel Vallejo | Esteban Plaza |
| 2013 | Samuel Nicolás | Andrés Sánchez | Esteban Plaza |
| 2014 | José Antonio de Segovia | Juan Camacho | Juan Antonio López-Cózar |
| 2015 | Jesús Alberto Rubio | Ismael Piñera | Antonio Cánovas |
| 2016 | Óscar Hernández | Marcos Jurado | Daniel Sánchez |
| 2017 | Leonel Coutinho | Ángel de Julián | Óscar Pelegrí |
| 2018 | Francesc Zurita | Alejandro Gómiz | Ángel Fuentes |
| 2019 | Bartosz Rudyk | Nahuel D'Aquila | Miguel Ángel Fernández Ruiz |
| 2020 | David Martín Romero | Miguel Ángel Ballesteros | Adrian Cobos |
| 2021 | Ez zen jokatu |
| 2022 | Fernando Tercero | Davide Piganzoli | Andoni López de Abetxuko |
| 2023 | Francisco García Rus | Sergi Darder | Haimar Etxeberria |
| 2024 | Ricardo Zurita | Daniel Cavia | Francisco García Rus |

## Kanpo estekak

* Datuak: Q9031449
* ↑ 2 etapako Itzulia.
# Manuel Santana

Manuel Santana (Madril, 1938ko maiatzaren 10a - Marbella, 2021eko abenduaren 11) espainiar tenis jokalaria izan zen. Munduko jokalari onenetako bat 60ko hamarraldian, garrantzi handikoa Espainiako tenisaren historiaren bilakaeran. Teknika handiko jokalaria zen, azkarra oso, eta oso argia jokoan. Guztira 37 lehiaketa irabazi zituen,Grand Slameko bost, tartean: Roland Garros (1961, 1964, eta, bikoteka, 1963an), Estatu Batuetako Irekia (1965), eta Wimbledon (1966). 1966an, aurreneko postua lortu zuen munduko jokalari profesionalen sailkapenean, nahiz eta inoiz ez zen jokalari profesional bihurtu. Urtebete lehenago, munduko jokalari amateur onena izendatu zuten. Bere karrerako gauzarik aipagarrienetako bat Davis Kopa lehiaketarako erakutsi zuen atxikimendua izan zen: 119 partida jokatu zituen (lehiaketa horren historian partida gehien jokatu dituen bigarrena), eta horietatik 91 irabazi.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q445602
* Multimedia: Manuel Santana / Q445602
# Manuel Seco

Manuel Seco Reymundo (Madril, 1928ko irailaren 20a - 2021eko abenduaren 16a) espainiar filologo eta gramatikaria izan zen. Filologia erromanikoan doktorea, Espainiar Hizkuntza eta Literaturako katedraduna. Sari berezia eskuratu zuen lizentzian eta doktoregoan, eta Espainiako Errege Akademiaren Rivadeneira Fundazioaren lehen saria eman zioten 1966an. Manuel Secoren lanen artean, bereziki azpimarratzekoak dira Rafael Seco haren aitaren Manual de Gramática Española liburuaren hitzaurrea, zuzenketa eta eranskinak. Lan aipagarria egin zuen, orobat, Diccionario histórico de la lengua española hiztegiaren erredakzioburu gisa, eta hainbat hiztegi eta gidaliburu idatzi zituen, besteak beste, Metodología de la lengua y literatura españolas en el bachillerato eta Diccionario breve de dudas y dificultades de la lengua española.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3750968
# Margarita (cocktaila)

Margarita tekila, lehor hirukoitza (adibidez, Cointreau) eta lima-zukua dituen koktel bat da. Margaritaren errezeta batzuek ziropa sinplea ere badute, eta gatzarekin zerbitzatu ohi dira edalontziaren ertzean. Margarita izotzarekin (on the rocks), izotzik gabe edo txikitutako izotzarekin zerbitza daitezke. Koktelak dituzten taberna gehienetan zerbitzatzen dituzte, koktel edo xanpain kopa berezia erabilita. Margarita munduko koktelik ezagunenetako bat da, eta tekilaz egindako koktelik ezagunena.

## Erreferentziak

* ↑ (Ingelesez) «The Most Popular Cocktails: Popular Cocktails in the U.S.» home.binwise.com (Noiz kontsultatua: 2023-05-02).

## Kanpo estekak

* Datuak: Q657621
* Multimedia: Margarita (cocktail) / Q657621
# Margarita Alijtxuk

Margarita Sergejevna Alijtxuk (Seversk, Tomsk oblasta, Errusia, 1990eko abuztuaren 10a) gimnasta erritmikoa da, Olinpiar Jokoetako txapelduna.

## Bizitza

Margarita Sergejevna Alijtxuk Seversken jaio zen, baina Omskera (Omsk, Siberia, Errusia) joan zen bizitzera 13 urte zituenean. Margarita gimnasta karreran sartu zen bere gaztaroan, heziketa formala osatu ondoren. Hau da, 15 urte zituenean sartu zen karrera gimnastikoan.

### Ibilbidea

Margaritak 2007ko Patraseko (Patras,Grezia) "World Championships" txapelketan urrezko domina irabazi zuen talde errusiarreko kidea izan zen. 2008ko Olinpiar Jokoetan, Beijingen, gimnasia erritmikoko taldekako lehian urrezko domina irabazi zuen 18 urterekin. Urrezko domina irabazi zuen bere taldearekin: Anna Gavrilenko, Tatiana Gorbunova, Elena Posevina, Daria Shkurikhina eta Natalia Zueva. 2008. urtean, Margaritak bere kirol-ibilbidea amaitu zuen.

## Erreferentziak

* Artikulu hau, osorik edo zatiren batean, ingelesezko wikipediako «Margarita Aliychuk» artikulutik itzulia izan da, 2021-11-03 data duen 1053391595 bertsioa oinarritzat hartuta. Sartze-datarik ez duten erreferentziak, edo 2021-11-03 baino lehenago datatuak, jatorrizko artikulutik ekarri dira itzulpenarekin batera.
* (Ingelesez) «Margarita Aliychuk Wiki, Biography, Age, Husband, Net Worth, Family, Instagram, Twitter & More Facts» Wiki and Biography world 2021-04-28 (Noiz kontsultatua: 2022-01-16).
* (Alemanez) «DeWiki > Margarita Sergejewna Alijtschuk» DeWiki (Noiz kontsultatua: 2022-01-16).
* (Frantsesez) «Margarita Aliychuk» The Reader Wiki, Reader View of Wikipedia (Noiz kontsultatua: 2022-01-16).
* Datuak: Q761182
# Margarita Araneta Urrutia

Margarita Araneta Urrutia (Hondarribia, Gipuzkoa, 1909 - Ibidem, 2001) emakume ekintzailea izan zen, komunista, Ondarretako eta Saturrarango Emakumeen Kartzelan egon zen preso.

## Bizitza

Estatu kolpearen ondorioz hainbat hilabetez errefuxiatu zen Hendaia eta Donibane Loitzunen. 1937ko maiatzaren 1ean, Hondarribiara itzuli eta bertako Komandantzia Militarrak komunista izatea egotzi zion. “Ideia komunistak, pentsaera harrokeriaz zabaltzen du, bularrean mailu eta igitaidun ikurra erakutsiz”. Frankistek epaitegira bidalitako txostenean, aurreko akusazioez gain, Guadalupeko eskuindarren atxiloketak sustatu izana gehitu zuten, nebarekin edukitako elkarrizketa batengatik.

### Espetxealdia

1937ko abuztuaren 25ean atxilotu eta behin behineko espetxealdian egon zen Ondarretan, irainengatik, ustezko filiazio komunistagatik eta Guadalupeko presoak harrapatzera eta fusilatzera animatu izanagatik.1937ko azaroaren 6an Gerra Kontseiluan zazpi urteko espetxe zigorra ezarri zioten eta 1938ko otsailaren 4an Saturrarango Emakumeen Kartzelara lekualdatu zuten. Araneta komunista zela eta altxamenduan ideia komunisten zabalpena egiteaz gain, eskuindarren atxilotzeak sustatu zituela (“Excitación a la rebelión militar”) zehaztu zen kontseiluan.

### Baldintzapeko askatasuna

1940ko urriaren 19an, baldintzapeko askatasunarekin, Hondarribira bueltatu zen, baina agintarien kontrolpean. Agintarien arabera, bere bizilekuan egotera behartzen zuten, horretarako baimenik lortzen ez zuen bitartean, eta aldian-aldian agintariengana joan eta bere jardueren berri eman behar zien. Kartzelako zuzendariari 1940ko azaroaren 1ean bidalitako gutun batean baimena eskatu zion gurasoen adina eta langabezia aipatu eta arraina saltzeko baimena eskatuz.

### Baimena

Baimena iritsi zen. 1940ko abenduaren 1ean iritsi zitzaion eta biharamunean hasiko zela adierazi zuen. Margarita 1944ko apirilaren 27an aske utzi zuten behin betiko. Hala ere, Margarita, bere neba eta Cenón Ugarte Urtizberea bere bikotekidearen nekeak ez ziren amaitu. Neba Teodorori 200 pezetako isuna jarri zioten 1941ean, eta 1942an Cenoni 75 pezetako isuna ezarri zion Erantzukizun Politikoen Auzitegiak.
Margarita 2001ean hil zen Hondarribian.

## Erreferentziak

* 1 2 3 kepaordokimhb@gmail.com. (2019-08-11). «Margarita Araneta Urrutia» Izan zirenak (Noiz kontsultatua: 2024-03-06).
* ↑ «Aintzina eta Gaur: Mujeres de Hondarribia con historia» Listen Notes 2021-02-18 (Noiz kontsultatua: 2024-03-06).
* ↑ Margarita Araneta Urrutia. .
* 1 2 3 «La historia de Cenón y Margarita» La historia de Cenón y Margarita (Noiz kontsultatua: 2024-03-06).
* ↑ «La historia de Cenón y Margarita» La historia de Cenón y Margarita (Noiz kontsultatua: 2024-03-06).

## Kanpo estekak

* Datuak: Q124752876
# Lindon (Utah)

Lindon Ameriketako Estatu Batuetako hiri bat da. Utah konderrian dago, Utah estatuan. 11.397 biztanle ditu, 22,173797 kilometro koadroko azaleran banatuta.

## Ikus, gainera

* Utah konderria

## Kanpo estekak

* Datuak: Q482609
* Multimedia: Lindon, Utah / Q482609
# Lindre-Haute

Lindre-Haute Frantziako udalerri bat da, Mosela departamenduan dagoena, Ekialde Handia eskualdean. 2013an 61 biztanle zituen.

## Demografia
### Biztanleria

2007an Lindre-Haute udalerrian erroldatutako biztanleak 61 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 29 etxebizitza zeuden, 24 familiaren etxebizitza nagusia ziren, 1 bigarren erresidentzia bat zen eta 4 hutsik zeuden. 26 etxeak ziren eta 3 apartamentuak ziren. 24 etxebizitza nagusietatik 21 bere jabearen bizilekua ziren eta 3 alokairuan okupaturik zeuden; 1ek hiru gela zituen, 5 etxek lau zituzten eta 18 etxek bost zituzten. 18 etxek euren parking plaza propioa zuten azpian. 10 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lindre-Haute udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 8 | 50-54 | 0 |
| 0 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 8 | 25-29 | 4 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 43 ziren, horien artean 19 aktiboak ziren eta 24 inaktiboak ziren. 19 pertsona aktiboetatik 18 lanean zeuden (10 gizon eta 8 emakume) eta 1 langabezian (1 gizon). 24 pertsona inaktiboetatik 10 erretiraturik zeuden, 7 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Lindre-Haute udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21837
* Multimedia: Lindre-Haute / Q21837
# Lindsay (Nebraska)

Lindsay Nebraskako herri bat da. Platte konderrian kokatua dago. 2010ean 255 biztanle zituen, 0,88 kilometro koadrotan banatuta.

## Ikus, gainera

* Platte konderria

## Kanpo estekak

* Datuak: Q2169588
* Multimedia: Lindsay, Nebraska / Q2169588
# Lindon Victor

Lindon Victor (Saint George's, 1993ko otsailaren 28a) dekatloian aritzen den atleta grenadarra da. 2024ko Olinpiar Jokoetan brontzezko domina eskuratu zuen.

## Ibilbidea

2016ko Rio de Janeiroko Olinpiar Jokoetan hartu zuen parte eta 16. postuan gelditu zen. 2018an Commonwealth Jokoetan txapelduna izan zen eta 2019ko Panamerikar Jokoetan txapeldunordea. Tokio Olinpiar Jokoetan zazigarren postuan gelditu zen.
2022an Commonwealth Jokoetan bigarren aldiz izan zen txapelduna eta 2023ko Munduko txapelketan brontzezko domina lortu zuen.
2024ko Parisko Olinpiar Jokoetan brontzezko domina eskuratu zuen.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2024 | Paris ( Frantzia) | 03 ! | dekatloia |
| Munduko txapelketak ||||
| Urtea | Lekua | Domina | Proba |
| 2023 | Budapest Hungaria | 03 ! | dekatloia |
| Commonwealth Jokoak ||||
| Urtea | Lekua | Domina | Proba |
| 2018 | Gold Coast ( Australia) | 01 ! | dekatloia |
| 2022 | Birmingham ( Erresuma Batua) | 01 ! | dekatloia |
| Panamerikar Jokoak ||||
| Urtea | Lekua | Domina | Proba |
| 2019 | Lima ( Peru) | 02 ! | dekatloia |

## Erreferentziak

* 1 2 (Ingelesez) «Grenadian athlete Lindon Victor secures Olympic bronze in decathlon | Loop Caribbean News» Loop News (Noiz kontsultatua: 2024-08-29).
* ↑ (Ingelesez) «Lindon Victor wins decathlon gold medal at Commonwealth Games» Texas A&M Athletics - 12thMan.com (Noiz kontsultatua: 2024-08-29).
* ↑ «Lindon VICTOR - 2022 Commonwealth decathlon champion. - Grenada» Sporting Heroes (Noiz kontsultatua: 2024-08-29).

## Kanpo estekak

* Datuak: Q24175360
* Multimedia: Lindon Victor / Q24175360